Krieg
Mit Krieg oder Oorlog ward dat tegen eenanner Anstrieden mit Wappen vun twee oder mehr Partein betekent. Dat sünd meest Natschoonen oder Staaten, mannigmol ok verscheeden Lagers in een Staat. Dat tweete sünd denn to'n Bispeel en Börgerkrieg oder en Unafhangigkeetskrieg.

Dat gifft ünnerscheedliche Grünn, en Krieg uttodregen. De Krieg to't Innehmen vun Land oder vun wertvulle Göter – to't Bispeel ok vun Rohstoffen – is de oorssprünglichste. De präventive Krieg ward anfungen, wenn een Partei meent, dat en Anfang vun de Krieg dör de Tegenpartei nich mehr to verhinnern is un man hoopt, dat de egen Utgangspunkt beter is, wenn de Krieg nu al in Gang kummt.

!